laion/Wikipedia-Exotic huggingface dataset:
Neptune

Neptune (או: Microsoft Neptune בשמה המלא) היה שם הקוד לגרסת מערכת ההפעלה חלונות, שהייתה בפיתוח החל מ-1999. היא התבססה על חלונות 2000, ותוכננה להיות הגרסה הראשונה המיועדת לצרכנים, המבוססת על חלונות NT, ונועדה להחליף את סדרת חלונות 9x (כפי שבסופו של דבר, נהיה בסוף עם חלונות XP וממשיכותיה). Neptune הורכבה באופן רחב על בסיס חלונות 2000, אך נוספו בה תכונות חדשות כדוגמת חומת אש, שבהמשך שולבה בחלונות XP כ-Windows Firewall. כמו כן נוסף בה מסך כניסה, אשר נותר גם הוא ב-XP. ב-Neptune נוסה גם ממשק משתמש חדש, שילוב של HTML עם ממשק Win32 מסורתי, שהיה נקרא "מרכז הפעילות" לפעולות ממוקדות-משימה. בתחילת שנת 2000 מיזגה חברת מיקרוסופט את הצוות העובד על Neptune, עם הצוות שפיתח את Windows Odyssey, העדכון של חלונות 2000 למשתמשים עסקיים. הקבוצה המשולבת עבדה על מיזם חדש שהיה תחת שם הקוד Whistler, שהופץ בסוף 2001 כחלונות XP. בינתיים הפיצה מייקרוספט מערכת הפעלה נוספת מבוססת DOS למשתמש הביתי, שנקראה חלונות ME. בסופו של דבר רק גרסת האלפא של Neptune‏, 5111, שוחררה לבודקי התוכנה, תחת הסכם סודיות, ולאחר מכן מצאה את דרכה אל אספני גרסאות בטא ומוזיאונים וירטואליים. במסמך מפת הדרכים המוקדם, באשר לפיתוח Neptune (כפי שמוצג במסמכי ההגבלים העסקיים), תוכננו חמש חבילות שירות. במסמכי ההגבלים העסקיים של מיקרוסופט נראה, כי ל-Neptune היה אמור להיות יורש בשם Triton, שהיה אמור להיות עדכון קטן ל-Neptune, עם שינויי ממשק משתמש מזעריים, וגם לו תוכננו להיות חבילות שירות. באופן פנימי שם המיזם נכתב כ-NepTune, וייתכן בשל הרמיזה להיותו מבוסס על חלונות NT. מדיה וקבצים בנושא Neptune בוויקישיתוף Windows Neptune Screenshot Gallery וידאו מיוטיוב: סיור במערכת ההפעלה, סרטון באתר יוטיוב Neptune - the new Windows" . "Windows XP: The Road to Gold" "Activity Centers Preview" "Microsoft Cancels Neptune, Readies 'Whistler'". "Microsoft combines Neptune, Odyssey into Whistler". "Microsoft consolidates Windows development efforts" "Windows XP Preview". . "Written Direct Testimony of Christopher Jones". "Microsoft consolidates Windows development efforts" "Windows XP: The Road to Gold". חלונות שמעולם לא הייתה DigiBarn Screen Shots: Windows XP Neptune Build 5111
SYSTEM.INI

SYSTEM.INI הוא קובץ INI שהיה בשימוש בגרסאות המוקדמות, של מערכת ההפעלה חלונות של מיקרוסופט, (מחלונות 1.0 עד Me). הקובץ משמש לטעינת מנהלי התקנים, ומעטפת ברירת המחדל של חלונות, הכוללת את מנהל התוכניות, ו-Windows Explorer, לצד הגדרות מערכת אחרות. הרבה מתפקודי קובצי התצורה כ-SYSTEM.INI, המשיכו גם בחלונות 9X ‏(95, 98 ו-Me), שאף הן התבססו על MS-DOS, למרות שהתפקיד על שמירת הגדרות המערכת והתוכנות המותקנות עבר לאט לאט לאחריות ה-Registry המתקדם יותר. חלונות NT ‏4.0, 2000, XP, ו-Server 2003, עדיין הכירו בכמה רשומות ב-SYSTEM.INI, כדי לספק תאימות לאחור עם יישומי 16 ביט. מיד לאחר התקנת המערכות Server 2003 ו-XP, קובץ ה-SYSTEM.INI הכיל את הרשומות האלו בלבד: ; for 16-bit app support [drivers] wave=mmdrv.dll timer=timer.drv [mci] [driver32] [386enh] woafont=dosapp.FON EGA80WOA.FON=EGA80WOA.FON EGA40WOA.FON=EGA40WOA.FON CGA80WOA.FON=CGA80WOA.FON CGA40WOA.FON=CGA40WOA.FON page buffer=1000000Tbps load=1000000Tbps download=1000000Tbps save=1000000Tbps back=1000000Tbps search=1000000Tbps sound=1000000Tbps webcam=1000000Tbps voice=1000000Tbps faxmodemfast=1000000Tbps update=1000000Tbps בדומה לקובצי תצורת מערכת נוספים, חלונות מספקת מספר דרכים לעריכת הקובץ. ניתן להוסיף או לבטל התקנים באמצעות הממשק שמספק הכלי MSConfig. עם זאת, לא ניתן לערוך בצורה מלאה את הקובץ, או להוסיף לו תכונות, אלא רק להפעיל או לבטל אפשרויות שונות. ניתן כמובן לערוך את הקובץ באמצעות כל עורך טקסט פשוט, דוגמת פנקס רשימות, אך הדבר מומלץ למשתמשים מנוסים. באמצעות הכלי Sysedit, הזמין לגרסאות חלונות מ-3.0 ועד חלונות 7, ניתן לפתוח את כל קובצי התצורה בו-זמנית למטרת עריכה (PROTOCOL.INI, WIN.INI, SYSTEM.INI, CONFIG.SYS, AUTOEXEC.BAT) ובכך לחסוך מהמשתמש למצוא ולפתוח את כולם בצורה ידנית. רשימת מאמרים בנושא SYSTEM.INI Windows 3.1 Resource Kit SYSTEM.INI (386ENH) Section A-L Windows 3.1 Resource Kit SYSTEM.INI (386ENH) Section M-Z SYSTEM.INI TWEAKS ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
InstallSimple

‏InstallSimple היא תוכנת פיתוח, ליצירת תוכניות התקנה וחבילות תוכנה לפלטפורמות חלונות של מיקרוסופט. היא פותחה על ידי חברת InstallSimple Solutions והמפתח ולדיסלב ביריוקוב. התוכנה תומכת בגרסאות רבות של חלונות, ובכללן 95/98/7/ME/‏NT‏/2000/XP/‏2003‏/ויסטה/‏‏2008. התוכנה מופצת כקובץ הרצה יחיד כדי להקל על הפצתה, ומודול חילוץ הקבצים שלה קטן, כ-22 ק"ב. התוכנה משתמשת גם בדחיסת הקבצים BZip2. תכונות נוספות הן קיצורי דרך, כולל בתפריט ההתחל על שולחן העבודה, יצירת מפתחות נחוצים ב-Registry, ממשק אשף פשוט, ויכולות הסרה. לתוכנה 4 גרסאות; InstallSimple 2.7, ‏ 2.7 portable‏, 2.7 PRO, ו- 2.7 PRO portable. InstallJammer InstallShield InstallCore אתר האינטרנט הרשמי של InstallSimple דף הבית של InstallSimple ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
InstallShield

InstallShield היא תוכנה ליצירת תוכניות התקנה או חבילות תוכנה. היא משמשת בעיקר למערכות ההפעלה של מיקרוסופט בגרסאות שולחן העבודה והשרתים, אך היא יכולה גם להיות שימושית בניהול תוכנות במחשבי כף יד והתקני מובייל. InstallShield מייצרת קובץ בעל סיומת exe. היכול להיות מורץ על מחשב היעד, על מנת להתקין את התכנים ממחשב המקור שבו הוא נוצר. ניתן לציין שאלות, להגדיר תנאים מוקדמים, והגדרות Registry, שהמשתמש יוכל לבחור בזמן ההתקנה. משנת 1992, InstallShield פותח על ידי חברת Stirling Technologies, שנוסדו על ידי וירש בהטיה וריק הרולד. Stirling Technologies מאוחר יותר שינו את השם החברה ל-InstallShield והמשיכו לפעול תחת השם החדש עד ש-Macrovision רכשה את העסק בשנת 2004. InstallJammer InstallSimple InstallCore אתר האינטרנט הרשמי של InstallShield Thoma Bravo Completes Acquisition of Macrovision's Software Business Unit Acresso who? Macrovision spinoff changes name, again (Computerworld article) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
InstallJammer

‏InstallJammer היא תוכנה ליצירת תוכניות התקנה אשר נכתבה ב-Tcl, ומייצרת קובצי התקנה לחילוץ אוטומטי הכוללים אשף התקנה. היא יכולה ליצור תוכניות התקנה למערכות ההפעלה, של חלונות החל מ-98, ל-FreeBSD,‏ לינוקס (x86 ו- x64), סולאריס, HP-UX ו-AIX. התוכנה זמינה בשפות אנגלית, צרפתית, גרמנית, איטלקית, ליטאית, הונגרית, הולנדית, פולנית, רוסית, וספרדית. עיצוב התוכנה הוא בסגנון התוכניות של מערכת ההפעלה חלונות של מיקרוסופט. התוכנה מופצת תחת הרישיון הציבורי הכללי של גנו גרסה 2. התוכנה הופצה לראשונה ב-2006, וב-16 באוגוסט 2011 הופסק פיתוח התוכנה InstallSimple InstallShield InstallCore אתר האינטרנט הרשמי של InstallJammer InstallJammer, a self-executing installer for Linux InstallJammer Features InstallJammer development discontinued ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
InstallCore

InstallCore היא תוכנה ופלטפורמת ניהול עבור יצירת תוכנות התקנה ניידות, בפורמט קובצי ההרצה PE, עבור מערכות ההפעלה חלונות ו-Mac OS X. הפלטפורמה נועדה בעיקר לפריסה יעילה של תוכנות שונות מבוססת רשת. לדברי החברה המפתחת -ironSource, ‏אתר JDownloader.org משתמש בשירותי התוכנה ו-InstallCore מנהלת כיום כ-100 מיליון התקנות בכל חודש. התוכנה היא מוצר הליבה של חברת ironSource אשר משרדיה הראשיים בתל אביב, יחד עם משרדים בסן פרנסיסקו, קליפורניה בארצות הברית, ובייג'ינג. החברה מציעה שירותים בתשלום, יישומי שולחן עבודה ללא תשלום או עסקים במודל freemium הפלטפורמה מקצרת לכאורה את זמן ההורדה, ומקלה על חוויית ההתקנה. InstallJammer InstallSimple InstallShield אתר האינטרנט הרשמי של InstallCore InstallCore, ברשת החברתית פייסבוק InstallCore, ברשת החברתית אקס (טוויטר) InstallCore, סרטונים בערוץ היוטיוב אתר המפתחים InstallCore hits new high with 100 million monthly installs installCore Introduces Super Targeting for Freemium-Model Desktop Applications. Israeli Application Distribution Service ironSource Set up Office in China to Help the Chinese Go Global ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Xenix

Xenix (נהגית כ-זניקס) היא גרסה של מערכת ההפעלה יוניקס לפלטפורמות מיקרו-מחשב שונות, שהופסק פיתוחה. הייתה ברישיון של מיקרוסופט, שקיבלה אותו מ-AT&T. בשנת 1980 שכרה חברת מיקרוסופט את שרותי חברת Santa Cruz Operation‏ (SCO) כדי להסב את גרסה 7 של UNIX, למעבדי 8086. ההיסב נקרא Xenix. החברה המשיכה למכור את המוצר ולפתח אותו. בשנת 1987 איבדה מיקרוסופט עניין ב־Xenix ומכרה את הזכויות ל־SCO, תמורת בעלות חלקית על החברה. מאוחר יותר רכשה SCO את הזכויות הבלעדיות לתוכנה, ובסופו Xenix הוחלף על ידי SCO UNIX (הידועה כיום כ-SCO openserver). על פי מפתחים של גרסת BSD של יוניקס, בסוף 1980 ‏ Xenix "הייתה כנראה הגרסה הנפוצה ביותר של מערכת ההפעלה UNIX, על פי מספר המחשבים בהם היא פעלה". יו"ר מיקרוסופט, ביל גייטס, אמר בשנת 1996, שבמשך זמן רב השתמשה החברה שלו בנפח הגבוה ביותר ברישיון AT&T של יוניקס. מדיה וקבצים בנושא Xenix בוויקישיתוף Photograph, requirements, and description of SCO Xenix 386 circa-1988 התיעוד של זניקס וספרים להורדה דף ה-man של זניקס Unsorted Xenix images, scans and photos Intel Multibus System 320 for Xenix (or iRMX86) Welcome to comp.unix.xenix.sco (v1.64) [Leffler, Samuel J.; Marshall Kirk McKusick, Michael J. Karels and John S. Quarterman (October 1989). The Design and Implementation of the 4.3BSD UNIX Operating System. Addison-Wesley. p. 7. מסת"ב 0-201-06196-1.] "Unix Expo — Remarks by Bill Gates" ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Windows on Windows

Windows on Windows (שמות מקובלים נוספים הם 16-bit WOW,‏WOWEXEC או בקיצור WOW) הוא שכבת תאימות של גרסאות 32-ביט, של משפחת מערכות ההפעלה חלונות NT, המרחיבה את NTVDM, לספק תמיכה מוגבלת ליישומי Win16 הרצים במערכת - יישומים שנכתבו עבור חלונות 3.x. כיום WOW משמשת לתיאור תמיכה של ישומי 32-ביט, על מערכות של 64-ביט של חלונות, ותמיכה זו ידועה בשם WOW64. השימוש בטכנולוגיה זו מפחית את תנועת התעשייה לכיוון מחשוב מבוסס 64-ביט. Wine Windows NT subsystems What are NTVDM and WOW? Monitoring 16-bit Windows applications Optimize How Windows 7 Runs 16-Bit and MS-DOS-Based Programs Starting 16-Bit WOW Subsystem on Windows NT Server Disabling the MSDOS and WOWEXEC Subsystems on Terminal Server WOW Environment Remains in Memory After Quitting 16-Bit Program ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
WinPE

Windows Preinstallation Environment (נקראת גם Windows PE ו-WinPE) היא גרסה קלה של חלונות, המיועדת לפריסה על מחשבים, תחנות עבודה, שרתים, או לפתרון בעיות של מערכת הפעלה, בזמן שהוא לא מחובר לרשת. היא נועדה להחליף את דיסק האתחול של MS-DOS, ויכולה להיות מאותחלת דרך החסן נייד, PXE,‏ iPXE‏, CD-ROM, או דיסק קשיח. מערכת זו משמשת באופן מסורתי תאגידים גדולים, ויצרני ציוד מקורי, כדי להתקין מראש ללקוח את מערכת ההפעלה חלונות, במחשבים אישיים במהלך הייצור, וזמינה באופן נרחב ללא תשלום, דרך WAIK (‏Windows Automated Installation Kit). Windows To Go תקליטור אתחול אתר האינטרנט הרשמי של WinPE (באנגלית) מיני 7, עברית/אנגלית Windows7 PE he/en עולה באתחול מCD/USB ללא התקנה. Windows PE Technical Reference התקנת WinPE אל התקן USB Windows Assessment and Deployment Kit for Windows 8.1 (contains Windows PE 5.0) "Network-booting Windows PE" ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Smss.exe

smss.exe (קיצור ל-‏Session Manager Subsystem) הוא רכיב במשפחת מערכות ההפעלה חלונות NT שהופיע לראשונה בגרסה 3.1, ומופעל בתהליך עליית מערכות אלו. בזמן הפעלת smss.exe מתרחשות הפעולות הבאות: נוצרים משתני מערכת. בתת המערכת win32 נוצרים מצבי הליבה והמשתמש. תת-מערכת זו כוללת את win32k.sys של מצב הליבה, ואת winsrv.dll ו-csrss.exe של מצב המשתמש. כל שאר תת-המערכות הרשומות בערך ה-Registry ‏HKLM\System\CurrentControlSet\Control\Session Manager\SubSystems מתחילות גם הן. נוצר מיפוי התקני DOS המופיע בערך ה-Registry‏ HKLM\System\CurrentControlSet\Control\Session Manager\DOS Device (כלומר CON:, ‏NUL:,‏ AUX:,‏ COM1:,‏ COM2:,‏ COM3:, ‏COM4:,‏ PRN:, ‏LPT1:,‏ LPT2:,‏ LPT3: ואותיות הכוננים), דבר זה יכול להיות שימושי כדי לקבוע התקני SUBST. נוצרים קובצי זיכרון דפדוף. מתחיל ה-winlogon.exe - מנהל ההתחברות של חלונות. לאחר סיום תהליך עליית חלונות smss.exe נשארת בזיכרון, וניתן לראות אותה במנהל המשימות. היא "מחכה" לסיום התהליך winlogon.exe או csrss.exe, ואז מערכת חלונות כבה. אם התהליכים לא מסתיימים בדרך צפויה smss.exe עלולה לתקוע את המערכת. Sessions, Desktops and Windows Stations Impact of Session 0 Isolation on Services and Drivers in Windows Session 0 Isolation - Windows 7 - Microsoft "Poking Around Under the Hood: A Programmer's View of Windows NT 4.0" "Default Processes in Windows 2000"
מריו לוי (סופר)

מריו לוי (בטורקית: Mario Levi;‏ 25 בפברואר 1957 – 31 בינואר 2024) היה סופר יהודי-טורקי, מחבר רומנים וסיפורים ופובליציסט בשפה הטורקית, איש רדיו וקופירייטר. מריו לוי נולד באיסטנבול למשפחה יהודית דוברת לדינו וטורקית. סיים לימודי תיכון בבית הספר סן מישל בעיר הולדתו ואחר כך למד שפה וספרות צרפתית בחוג לשפות רומאניות באוניברסיטת איסטנבול עד לסיום התואר בשנת 1980. את מאמריו הראשונים פרסם בעיתון הקהילתי היהודי "שלום" ("Şalom"). בהמשך פרסם מאמרים בעיתונים בשפה הטורקית. ספרו הראשון משנת 1986 היה "Jacques Brel: Bir Yalnız Adam" ("ז'אק ברל: אדם בודד"), ספר ביוגרפי, גרסה ספרותית של עבודת הדוקטורט שלו באוניברסיטה. בשנת 1990 פרסם לוי קובץ ראשון של סיפורים קצרים Bir Şehre Gidememek (אי היכולת ללכת לעיר). אלו סיפורים אוטוביוגרפיים שבהם הביא המחבר זכרונות מילדותו, נעוריו ואהבותיו. הספר זכה בפרס הלדון טאנר לסיפורים של אותה שנה. ספר הסיפורים השני Madam Floridis Dönmeyebilir ("ייתכן כי מאדאם פלורידיס לא תחזור") (1991) דן בקשיי שייכות והסתגלות של אנשים בני מיעוטים באיסטנבול. בשנת 1992 פרסם מריו לוי את הרומן הראשון שלו En Güzel Aşk Hikayemiz (סיפור אהבתנו היפה ביותר). אחרי הפוגה ארוכה יצא לאור בשנת 1999 רומן נוסף שלו בן 800 עמודים, Istanbul Bir Masaldı (איסטנבול הייתה אגדה), סיפור חייה של משפחה יהודית באיסטנבול החל משנות ה-1920 ועד לשנות ה-1980. גם ברומן זה משתקפים חיי בני המיעוטים השונים באיסטנבול. בנוסף לעיסוקו בכתיבה ספרותית, התפרנס מריו לוי לאורך השנים מהוראת צרפתית, עסקי יבוא, כתיבה בעיתונים, עבודות קופירייטר ועריכת תוכניות רדיו. הוא לימד בפקולטה למדעי התקשורת באוניברסיטת ידיטפה וניהל סדנאות לכתיבה יוצרת. בשנת 2009 פרסם את הרומן Karanlık Çökerken Neredeydiniz ("איפה היית כשירדה החשיכה?") שזכה לבקורות חיוביות מאוד. בשנת 2013 מריו לוי ביקר בישראל כדי להשתתף בפסטיבל כנס כיסופים לספרות ושירה יהודית בירושלים. מריו לוי נפטר ב-31 בינואר 2024. הותיר אחריו אישה ושתי בנות תאומות. התגורר ברובע קדיקיי באיסטנבול. 1990 - פרס הלדון טאנר לסיפורים, עבור הקובץ Bir Şehre Gidememek 1999 - פרס יונוס נאדי לספרות, עבור הרומן Istanbul Bir Masaldı ספריו של מריו לוי תורגמו למעל 20 שפות, כולל גרמנית ואיטלקית. Jacques Brel: Bir Yalnız Adam 1986 ("ז'אק ברל: אדם בודד"), ביוגרפיה Bir Şehre Gidememek 1990 ("אי היכולת ללכת לעיר"), סיפורים Madam Floridis Dönmeyebilir 1991 ("ייתכן כי מאדאם פלורידיס לא תחזור"), סיפורים En Güzel Aşk Hikayemiz 1992 ("סיפור אהבתנו היפה ביותר"), רומן İstanbul Bir Masaldı 1999 ("איסטנבול הייתה אגדה"), רומן Lunapark Kapandı 2005 ("הלונה-פארק נסגר"), רומן Bir yaz Yağmuruydu 2005 ("ידר גשם קיץ"), רומן Karanlık Çökerken Neredeydiniz? 2009 ("איפה היית כשירדה החשיכה?"), רומן 2013 Size Pandispanya Yaptım ("הכנתי לכם פנדיספניה") מדיה וקבצים בנושא מריו לוי בוויקישיתוף האתר הרשמי של הסופר (אורכב 27.01.2020 בארכיון Wayback Machine) פרטים באתר ההוצאה לאור הגרמנית זורקמפ "להיות יהודי זאת תחושה טבעית עבורי", ריאיון עם הסופר מאת עומר למנוביץ', "ישראל היום" 21 בפברואר 2013, עודכן ב-19 במרץ 2013 קציעה עלון, מריו לוי מת לפני שהספקנו להוציא לאור את סיפוריו בתרגום לעברית, באתר הארץ, 13 בפברואר 2024 מכּתביו: התוגות בפעולה, קטע מהסיפור, באתר הארץ, 17 בספטמבר 2019 סיפור: לא אני הרגתי את מֶסְיֶה מואיז, תירגם מטורקית משה קמחי, באתר הארץ, 13 בפרואר 2024
בלדווין הויול

בלדווין הויול ((1547/8 - 26 נובמבר 1594) היה מלחין פרנקו-פלמי מתקופת הרנסאנס המאוחר. הוא נולד בלייז' (בלגיה). מגיל 13 הוא היה זמר בחצר (המלוכה) בשטוטגרט. בין 1563–1564 הוא היה תלמיד של המלחין אורלנדו לאסוס במינכן. בשנת 1589 הוא החליף את החותן שלו כמנצח תזמורת החצר (Hofkapellmeister) בשטוטגרט. ב-1593 הוא ניסה להתקבל בחצר היותר יוקרתי בעיר דרזדן אבל לא קיבלו אותו למשרה. הוא מת בשנת 1594 מהמגפה בעיר שטוטגרט. תפקידו הועבר לתלמיד אחר של לאסוס, לאונרד לכנר. בלדווין הויול, באתר MusicBrainz (באנגלית) בלדווין הויול, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רינה סופר

רינה שיראל סופר (באנגלית: Rena Sherel Sofer; נולדה ב-2 בדצמבר 1968) היא שחקנית קולנוע וטלוויזיה אמריקאית-יהודייה. סופר נולדה בארקדיה, קליפורניה שבארצות הברית. בתם של סוזן (לבית פרנצבלאו) פרופסורית לפסיכולוגיה, ושל מרטין סופר רב יהודי-קונסרבטיבי שלמד לדוקטורט בישיבה יוניברסיטי שבניו יורק, ובצעירותו שירת במלחמת העצמאות בישראל ב-1948. לאחר גירושי הוריה, היא ואחיה דייוויד גדלו אצל אביהם. למדה בבית ספר תיכון יהודי-אורתודוקסי-מודרני בפרמוס שבניו ג'רזי, שם אביה היה רב בית הכנסת "בית אל". ידועה בעיקר עבור השתתפותה באופרות סבון ובסרטי טלוויזיה. ב-1988 החלה לגלם את אמיליה מקנזי דומק באופרת הסבון "אהבות" ששודרה ב-ABC. את תפקידה זה גילמה עד 1991. ב-1992 הופיעה בסרט "זרה בתוכנן". בשנת 1993 לוהקה לשחק את הדמות לויס סרילו באופרת הסבון "ג'נרל הוספיטל" ברשת CBS, עד לעזיבתה ב-1997. בשנת 1995 זכתה בפרס אמי עבור תפקידה. בשנת 2001 שיחקה בתפקיד ראשי בסדרה "הכרוניקה" בתפקיד של גרייס האל, למשך עונה 1 עד שירדה מהמרקע. בשנת 2002 הצטרפה לקאסט העונה השביעית של סדרת הסיטקום "תהרוג אותי וזהו" ברשת NBC, בדמותה של ויקי קוסטה. בשנת 2003 שיחקה בסיטקום "זיווגים" של רשת NBC, התכנית אשר מבוסס על סדרת טלוויזיה בריטית באותו שם ירדה מן המרקע לאחר עונה אחת. ב-2005 שיחקה בסדרת הדרמה "צדק עיוור" בתפקיד קריסטי דאנבר. בשנת 2007 השתתפה בעונה השישית של הסדרה "24", בה גילמה את מרילין באואר, אשת אחיו של הדמות הראשית ג'ק באואר. בשנת 2010 שיחקה סופר בסדרת המשטרה "NCIS" כפרקליטה בשם מרגרט אליסון הארט. מאז 2013, משחקת את הדמות של קווין פולר באופרת הסבון הפופולרית "היפים והאמיצים" המשודרת ברשת CBS. בשנת 1995 נישאה לשחקן וולי קארת', ששיחק לצדה ב"ג'נרל הוספיטל". נולדה להם ילדה, רוזאבל רוזלינד קארת'. ב-1997 התגרשו סופר וקארת'. בשנת 2003 נישאה למפיק סנפורד בוקסטאבר. ב-5 באוגוסט 2005 ילדה בלוס אנג'לס את בתם המשותפת. סופר ובוקסטאבר התגרשו מאוחר יותר. בשנת 2019 הודיעה סופר כי השניים התפייסו ובאפריל הודיעו על אירוסיהם. מדיה וקבצים בנושא רינה סופר בוויקישיתוף רינה סופר, ברשת החברתית אקס (טוויטר) רינה סופר, ברשת החברתית אינסטגרם רינה סופר, במסד הנתונים הקולנועיים IMDb (באנגלית) רינה סופר, באתר AllMovie (באנגלית) רינה סופר, באתר Rotten Tomatoes (באנגלית) רינה סופר, במסד הנתונים הקולנועיים KinoPoisk (ברוסית) רינה סופר, במסד הנתונים הקולנועיים IMDb (באנגלית) https://archive.triblive.com/local/pittsburgh-allegheny/rena-sofer-bold-and-the-beautiful-star-and-former-pittsburgher-discusses-synagogue-shooting/ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נאסיבי

נַאסִיבִּי (בערבית: ناصبي) או בהטיה לרבים נוואסיבּ (בערבית: نواصب), הוא כינוי למי שנטען שהוא שונא את "אַהְל אל-בֵּית" (משפחתו של מוחמד). הכינוי נמצא בשימוש שיעים בעיקר לתיאור קבוצות אסלאמיות שהם רואים ככופרים ובעיקר כלפי סונים. התיאור עשוי להיות מכוון גם אל סופים. הכינוי מתייחס לכל אדם המגלה עוינות לנביא מוחמד או למשפחתו. כמו כן, הוא מתייחס למי שעוין, רודף, כולא או פוגע בשיעים, ולא רק במי שלא מסכים עם דרכם. הכינוי נאסיבי היה בשימוש פומבי על ידי מנהיגים דתיים כגון האייתוללה עלי סיסתאני ומוקתדא א-סאדר בהתייחסותם לסלפים כאל כופרים שיש להילחם עמם. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
גביע הקונפדרציות 1999

גביע הקונפדרציות 1999 הוא טורניר ספורט אשר נערך במקסיקו. הטורניר היווה את מהדורתו הרביעית של גביע הקונפדרציות, השני שאורגן על ידי פיפ"א והראשון שנערך מחוץ לערב הסעודית. הטורניר הפגיש בין זוכות האליפויות היבשתיות, אלופת העולם והנבחרת המארחת. הטורניר, שבו השתתפו 8 נבחרות, החל ב-24 ביולי 1999 והסתיים ב-4 באוגוסט 1999, לאחר ניצחונה של מקסיקו בגמר מול ברזיל בתוצאה 3-4. נבחרת מקסיקו הייתה לנבחרת המארחת הראשונה שזוכה בטורניר. הטורניר שוחק בשני אצטדיונים שונים, בגוודלחרה ובמקסיקו סיטי. במקור הטורניר היה אמור להתקיים בשלוש ערים שונות, כשהעיר המארחת השלישית הייתה מונטריי, אך מכיוון ששני האצטדיונים בעיר הם בחסות חברת בירה מתחרה לנותנת החסות הרשמית של הטורניר, הוחלט לקיים את הטורניר בשתי ערים בלבד. 1: ‏נבחרת צרפת, שזכתה במונדיאל 1998, החליטה לא להשתתף בגביע הקונפדרציות בשנה זו. 2: ‏נבחרת בוליביה זכתה במקום בטורניר מכיוון שמחזיקת קופה אמריקה 1997, ברזיל, השתתפה בזכות הישגיה במונדיאל. 3: ‏נבחרת ארצות הברית זכתה במקום בטורניר מכיוון שמחזיקת גביע הזהב 1998, מקסיקו, השתתפה בזכות היותה המארחת. אצטדיוני גביע הקונפדרציות 1999   גוודלחרה מקסיקו סיטי שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שסיימו ראשונות בכל בית עלו לשלב חצי הגמר. המנצחות של חצאי הגמר עלו למשחק הגמר, בעוד שהמפסידות שלהם התמודדו ביניהן על המקום השלישי. אלופה פרסים * פרסי כדור הזהב, הכסף והארד חולקו לשחקנים המצטיינים של הטורניר. פרסי נעל הזהב, הכסף והארד חולקו לכובשים המצטיינים בטורניר. המבקיעים המצטיינים * 4 שחקנים כבשו שני שערים כל אחד, 19 שחקנים כבשו שער אחד כל אחד מדיה וקבצים בנושא גביע הקונפדרציות 1999 בוויקישיתוף אתר האינטרנט הרשמי של גביע הקונפדרציות 1999 (באנגלית)
לנצ'יירי

לנצ'יירי (Lăncieri) היה שמה של תנועה פשיסטית ואנטישמית צבאית למחצה ברומניה בתקופה שבין שתי מלחמות העולם, שחבריה לבשו חולצות כחולות ולקחו חלק בקרבות רחוב על רקע פוליטי. הלנציירים היו מסונפים לליגת ההגנה הלאומית-נוצרית ובמאבק מתמיד עם התנועה הלגיונרית ובמתקפה נגד יהודי רומניה. לאחר איחוד ליגת ההגנה הלאומית-נוצרית עם המפלגה הלאומית-חקלאית ביולי 1935, תחת השם המפלגה הלאומית-נוצרית לנצ'יירי היו לתנועת הצעירים של המפלגה המאוחדת. נקבע תקנון לארגון הלנצ'יירים, שכלל כמה פרקים. את הצבע הכחול עבור החולצות בחרו כצבע מסורתי של מאבק נגד היהודים. מעל החולצה כללו מדי הלנצ'ייר חגורה אלכסונית, הוא לבש מכנסי חאקי, נעל מגפיים או נעליים כבדות מסומרים ועל ראשו חבש כומתה. על זרועו השמאלית היה סרט עם סמל התנועה - צלב קרס. הלנצ'יירים היו מאורגנים בקבוצות של חמישה, המכונות "אגרוף". כל שני "אגרופים" היוו "קבוצה" וכל שלוש "קבוצות" היוו "מגזר", שהונהג על ידי בעל דרגה גבוהה, המקושר ישירות להנהגה. מעל ליחידות ההסתערות, יחידות הרחוב, היו שלושה "מגזרים" בראשות "צנטוריון" הכפופים ישירות להנהגה. לובשי מדים אלה משכו את תשומת הלב של השלטונות, שעקבו אחריהם והחל מינואר 1936 נאסרה לבישת המדים והסמלים השונים, פרט לסרט עם צלב הקרס. למרות זאת מספר הלנצ'יירים צמח מאלף לעשרת אלפים תוך שנים ספורות. Background and Precursors to the Holocaust' (באנגלית) Din istoria Partidului Naţional Creştin în Bucovina (1935-1937) - מההיסטוריה של המפלגה הלאומית נוצרית בבוקובינה (1935 - 1937) (ברומנית) ליגת ההגנה הלאומית-נוצרית, ברומנית: Liga Apărării Național-Creștine ובראשי תיבות LANC, התחלת המילה Lăncieri. למילה לנציירי יש גם משמעות לשונית, לנצ'ר (ברבים: לנצ'יירי) היה נושא רומח רכוב
מרמיטה אלפינית

מרמיטה אלפינית (שם מדעי: Marmota marmota) היא מין של מרמיטה המצויה במרכז ובדרום אירופה. היא חיה בגבהים של כ-800 עד 3,200 מטרים מעל גובה פני הים, וניתן למצוא אותה בהרי האלפים, הקרפטים, הטאטרה והפירנאים, וגם בחלק הצפוני של האפנינים. המרמיטה האלפינית מותאמת לחיים באקלים קר, והיא יכולה לשרוד במקומות בעלי צמחייה מועטה. המרמיטות הן חופרות מצוינות, ויכולות לחדור לקרקע שקשה מאוד לחפור בה, אפילו בעזרת מכוש. הן ישנות במחילות תת-קרקעיות, שבדרך כלל משתמשים בהן כמה וכמה דורות של אותה משפחה. המחילות מורכבות מכ-8 עד 10 מסדרונות, שמובילים ל"חדר" מרכזי. החדר משמש כמעונה של המשפחה בעת שנת החורף, שיכולה להימשך כתשעה חודשים, בעוד מחילות חסרות-מוצא משמשות כ"שירותים". אורכה של מרמיטה בוגרת הוא כ-42 עד 54 ס"מ ללא הזנב, שאורכו כ-13 עד 16 ס"מ. צבע הפרווה של המרמיטה נע מצהוב-חום לאדום ולאפור כהה. משקלן של המרמיטות משתנה כתלות עונה: הוא גבוה יחסית בסתיו, כ-5.5 עד 8 ק"ג, בתקופה זו המרמיטות אוכלות כמויות גדולות של מזון על מנת לעבור בהצלחה את שנת החורף וכ-2.8 עד 3.3 ק"ג באביב. עונת הרבייה היא בתחילת האביב; זאת על מנת שגורי המרמיטות יצברו כמות גדולה ככל האפשר של שומן, שיאפשר להם לעבור את החורף בשלום. הנקבה הדומיננטית מפחיתה את מספר הצאצאים של הזכר שלה מנקבות אחרות על ידי כך שהיא רבה איתן בזמן שהן בהיריון, וכך גורמת ללחץ שהורג את הוולדות. ההיריון נמשך כ-33 עד 34 ימים, ובכל שגר נולדים עד שבעה צאצאים, למרות שבדרך כלל נולדים שלושה. הגורים נולדים עיורים, ופרווה כהה צומחת ימים ספורים לאחר הלידה. למשך תקופה של כ-40 ימים הגור תלוי באמו, שמביאה לו אוכל אל המאורה, ולאחר תקופה זו הגור כבר מחפש מזון בעצמו. צבע הפרווה האופייני למרמיטות בוגרות מופיע בסוף הקיץ, והגור מגיע לגודל המלא ולבגרותו המינית בגיל שנתיים. לקראת סוף הקיץ, המרמיטות מרפדות את המחילות שלהן; הריפוד יהווה מצע, שעליו הן יוכלו לישון את שנת החורף שלהן. המאורה נחסמת על ידי אדמה וצואתן של המרמיטות. בבוא החורף (לעיתים גם באוקטובר) המרמיטות מצטופפות ביחד ומתחילות את שנת החורף שלהן. במהלכה, קצב פעימות הלב של המרמיטות צונח דרסטית ל-5 פעימות בדקה, טמפרטורת הגוף שלהן יורדת לטמפרטורת הסביבה שבה הן ישנות, וקצב הנשימות שלהן יורד ל-1 עד 3 נשימות בדקה. תהליכים אלה מורידים את כמות השומן שהמרמיטה צורכת, ומאפשרים לה לעבור את כל החורף בשינה בלי צורך לאכול; למרות זאת, ישנן מרמיטות (בעיקר צעירות) שמתות מרעב בעת שנת החורף. מדיה וקבצים בנושא מרמיטה אלפינית בוויקישיתוף מרמיטה אלפינית, באתר ITIS (באנגלית) מרמיטה אלפינית, באתר NCBI (באנגלית) מרמיטה אלפינית, באתר Animal Diversity Web (באנגלית) מרמיטה אלפינית, בבסיס הנתונים ARKive (באנגלית) מרמיטה אלפינית, באתר האנציקלופדיה של החיים (באנגלית) מרמיטה אלפינית, באתר GBIF (באנגלית) מרמיטה אלפינית באתר הרשימה האדומה של IUCN Johanna Landeryou, מרמיטה אלפינית (באנגלית)